ফোর্স হিসাবে কেন দেখতে চাইবে না সেটা বোঝা গেল। ফোর্স একটা ক্ষমতা, এবং ক্ষমতা মাত্রেই একটি সম্পর্ক, যেটি বিন্যাস ও প্রয়োগের ওপর নির্ভর করে। পুলিশের ক্ষমতার উৎস জনগণ নয়, উৎস হলো রাষ্ট্র। এবং রাষ্ট্র যদি জনগণের কর্তৃত্বাধীন না থাকে, অর্থাৎ গণতান্ত্রিক না হয়, তাহলে রাষ্ট্রীয় ক্ষমতা যে কথিত আইন–শৃঙ্খলা রক্ষা এবং শাসনক্ষমতায় অধিষ্ঠিতদের স্বার্থ রক্ষার জন্য ব্যবহৃত হবে এটা অনিবার্য। এবং ব্যাপারটা তখন বলপ্রয়োগমূলক হতে বাধ্য। রাষ্ট্রীয় শক্তি ক্ষমতার অপব্যবহার করতে চাইলে পুলিশকে অবশ্যই তার অংশীদার হতে হবে।